
PROME MINISTER Evelyn Wever-Croes 


Asunto Gi 


UN LUNA PASA, MEP Y RAIZ A TUMA E 
TIMON DI GOBERNACION 


Cu enfoke pa traha pa Aruba meymey di e lama turbulento 
cu ta afectando Aruba y henter nos planeta 








neral, Innovacion, Organisas ental, Infrastru 








Ya diaranson 20 di october, nos ta na un luna cu Gabinete 
Wever-Croes 11 а huramenta pa e siguiente periodo di 
gobernacion. Un coalicion solido y firme a wordo forma entre 
Partido Movemiento Electoral di 
Pueblo MEP y Partido Raiz pa 
sigui enfrenta e retonan grandi 
cu nos pais ta pasando aden. Pa 
Prome Minister Evelyn Wever- 
Croes, ta un honor grandi pa 
sirbi nos pueblo pa di dos biaha 
como Prome Minister. 


Pueblo di Aruba a vota pa un 
coalicion y nos mester respeta 
esaki y дипе su balor. Un 
coalicion па unda cada Partido 
ta sirbi y traha cu sinceridad, transparencia, colegialidad, 
creatividad, pasion y diciplina pa logra lo maximo pa nos pais. 
MEP y RAIZ un luna pasa a tuma e timon di Gobernacion pa 
traha pa Aruba meymey di e lama turbulento cu ta afectando 
no solamente Aruba pero henter nos planeta. Tur pais na 
mundo na e momentonan aki ta para dilanti retonan grandi; 
pa sigui proteha y salba bida y alaves rescata economianan y 
crea cuponan di trabao. Un tarea grandi cu gobiernonan rond 
mundo tin cu sigur no ta facil. 


“Despues di un luna di gobernacion, Gabinete Wever-Croes a 
cumpli cu loke pueblo a pidi, dus un coalicion. Hunto cu nos 
partner nobo di coalicion, Gobierno ta pone e enfoke pa Aruba 
riba recuperacion,” Prome Minister a enfatisa. 


Prome Minister a remarca cu den cualkier constelacion di 
gobierno, e enfoke lo mester ta recuperacion economico y 








recuperacion total di e pais. “Y aki nos kier a mira un partner 
cu no solamente lo mira riba e situacion prome cu Covid pero 
un partner cu hunto ta bay adelanta riba e situacion prome cu 
Covid. Siña e lesnan cu nos 
mester a siña prome cu covid 
y mehora loke por mehora. 
Haci Aruba mas fuerte, mas 
resiliente pa si un siguiente 
crisis bin nos por wante miho". 





Den esey, Prome Minister 
a accentua, Partido MEP y 
Partido RAIZ tin metanan 
comun pa concentra riba e 
recuperacion di nos pais pero 
poniendo e enfasis riba e ser 
humano, riba e personanan cu a sufri hopi den e periodo tras 
di lomba y merece miho. Esey ta e acuerdo di gobernacion cu 
tur integrante di Gabinete Wever-Croes a yega na dje. 


“Manera JF Kennedy a yega di bisa: ‘Partnership no ta un 
postura pero un proceso continuo cu ta crece mas fuerte y 
efectivo cada aña segun nos ta traha hunto pa e causa comun'. 
Y ta e base aki di solidaridad patriotico, nos ta poniendo den 
practica den e gobierno di МЕР – RAIZ. Aruba tin cu bira un pais 
resiliente, sigur, innovativo, sostenibel y feliz pa biba. Pueblo 
por tin pleno confiansa cu hunto, paso pa paso nos atencion 
completo lo ta pa supera e olanan di e lama turbulento di e 
temponan aki. Pueblo por tin confiansa cu e coalicion aki di 
MEP y RAIZ lo sigui traha cu respet pa otro y integridad pa 
logra e progreso, bienestar y felicidad cu nos pueblo ta anhela 
y merece. Aruba mester di nos tur”, Prome Minister Evelyn 
Wever-Croes a expresa. 





Pueblo por tin confiansa 
cu e coalicion di MEP y RAIZ 
lo sigui traha cu respet pa otro 
y cu integridad pa logra e 
progreso, bienestar y felicidad 
cu nos pueblo ta anhela y merece. 


Gabinete Wever - Croes П 

Prome Minister Evelyn Wever-Croes: 


GOBIERNO DI ARUBA A FIRMA MOU 
CU BOHAMA PA E EDIFICIO NOBO PA 
DEPARTAMENTO DI ADUANA 


Diaranson mainta na Infra Gebouw, Gobierno di Aruba a firma 
MOU си Bohama ра e edificio nobo pa Departamento diAduana. 
Aduana ya pa hopi aña ta den diferente edificio separa for di 
otro y esey nunca ta contribui na un bon spirito laboral. Un 
separacion asina nunca ta contribui na e cooperacion manera 
cu lo desea of mester. Aduana awo lo haya un edificio nobo 
na Barcadera caminda cu lo ta funciona tambe como punto 
central. Un edificio moderno cu ta cumpli cu tur exigencia y cu 
lo trece sigur un miho ambiente di trabou na Departamento di 
Aduana. Mes momento ta soluciona un problema hopi grandi 
cu tin na playa cu e edificio actual di Aduana cu ta decai y 
bashi y no ta hayando atencion. Prome Minister Evelyn Wever- 
Croes tawata presente y na Infra Gebouw y prome cu a firma e 
MOU hunto cu Director di Bohama, señor Sander Leijenaar, a 
gradici tur esnan envolvi cu a ta haci e proyecto aki un realidad 





“Mi ta gradici DOW, Bohama y Aduana pero tambe Directie 
Financien, Minister di Finansas y tur esnan cu a traha hunto, 
tambe Departamento di Asuntonan Huridico pa por a yuda 
yega na un solucion. E la tarda hopi pasobra e no ta algo cu ta 
pasa tur dia caminda bo ta pasa un edificio pa otro, e mester 
a wordo bon haci, bon coordina. Gobierno a cay despues y 
como demisionario mi a scoge pa no tuma e decisionnan aki 
pero awe cu nos tin 1 luna di Gabinete Wever-Croes II, mi ta 
hopi contento di por firma e memorandum of understanding 
aki. E cambio cu Bohama kier trece eynan na Oranjestad ta 
bay trece un desaroyo grandi tambe y ohala un impacto grandi 
tambe den e desaroyo di centro di ciudad”, Prome Minister a 
remarca. 








Prome Minister a duna di conoce cu poco poco ta mirando cu 
ta solucionando e problema di edificionan para bashi y esaki ta 
un ehempel di nan. Prome Minister a gradici un biaha mas tur 
esnan cu a haci esaki poisbel y a felicita DOW y Bohama pero 
specialmente tur duanero cu pronto lo haya un bunita edificio 
pa traha den dje. 





Director di DOW sefior Marlon Croes: “Nos ta bay construi un 
Departamento di Aduana nobo na Barcadera y e Departamento 
di Aduana na playa cu ta bandona aworaki por wordo converti 
den un proyecto di vivienda cu lo bay duna un balor añadi na e 
centro di Oranjestad pa cu su funcionamento. Awor cu e MOU 
a wordo firma, nos tin e abilidad di por sigui traha hunto pa wak 
si nos por yega na otro pa cu detayenan pa nos por leg e voor 
na Minister pa aproba pa e trabounan por sigui y bay over na 
construcion si mester”. 














MAYOR 


E celebracion di 
Adultonan Mayor 
ta basa riba famia, 
nos generacionnan 
y nos tradicionnan. 


Wwe ta hopi importante pa nos cada un inculca 
den nos yiunan, den nan yiunan, den nos futuro 
generacionnan pa asina e bunita herencia por keda 
traspasa di generacion pa generacion. 

Y ta hopi importante pa nos por conserva tur loke 
nos а siña di nos dushi grandinan. yf 


Evelyn Wever-Croes 


Prome Minister 


ADULTONAN 

Prome Minister Evelyn Wever-Croes: 
Den cuadro di e proyecto di E- learning di FUTURA 


SINT FRANCISCUS COLLEGE TA RICIBI 


BORCHINAN DIGITAL CTOUCH 








Diaranson 20 di October Prome Minister Evelyn Wever - Croes 
tabata na Sint Franciscus College den cuadro di e proyecto 
E- learning. A logra cumpli cu e promesa pa e scol ricibi borchi 
digital ‘CTouch' e aña escolar aki conhuntamente cu Chrome 
Books, pa e lesnan por wordo duna den forma mas digital, 
Innovativo y atractivo. 


Prome Minister a keda sumamente impresiona di mira con e 
docentenan y alumnonan a brasa e proyecto. E scol aki ta e di 
cuatro scol cu ta participa den e proyecto aki di E- learning di 
FUTURA y e deseo ta pa yega na tur otro scol di Aruba tambe. 


“Mi kier felicita Sint Franciscus College y gradici nan pa e 
forma con nan a apoya e proyecto conhuntamente cu SKOA 
cu a hunga un rol sumamente importante den esaki y FUTURA 
cu a haci tur esaki posibel.” 


Minister di Enseñasa y Deporte Señor Endy Croes, tambe 
tawata presente na e ocacion special aki y a gradici FUTURA 
pa e proyecto aki y a expresa su deseo pa pronto tur mucha 
di tur scol na Aruba por disfruta di e manera innovativo aki di 
enseñansa. 





в 

















Directora Nadine Kirindongo: “E experiencia ta tremendo 
pa maestronan caminda cu awor por duna les den forma 
innovativo, varía y cu ta capta e atencion di muchanan 
di biaha. Por wak esaki bek den nan mehoracion di 
cifra, comportacion, participacion y motivacion”, Señora 
Kirindongo a expresa gradiciendo pa e oportunidad y a 
expresa su deseo cu tur scol por ricibi e oportunidad aki 
tambe. 

MINISTER Dangui Oduber 

Turismo y Salubridad Publico 























Diamars atardi Minister di Salud Publico Sr. Dangui Oduber 
a reuni cu e directiva di Asociacion di Specialista Hospital di 
Aruba (ASHA) encabesa pa Dr. Leong. Den e reunion aki Dr. 
Leong a presenta su directiva nobo na e mandatario. E tabata 
un bon reunion caminda e directiva a haya e oportunidad pa 
presenta nan puntonan di preocupacion pa cu cuido medico di 
Aruba na e mandatrio. 


Minister Dangui Oduber a señala cu ASHA y Ministerio tur dos 
kier traha pa un causa comun, esaki ta pa mehora e calidad 
di cuido na Aruba. Tambe ASHA kier traha conhuntamente cu 
Ministerio riba diferente nivel pa eleva y mantene e calidad di 
cuido y servicio cu ta ser duna. Den esaki hopi pensamento 
a keda intercambia con pa atende cu e scarsedad di 
specialistanan cu tin actualmente. 


Den esaki a intercambia opinion riba e tema di AruBIG cu 
sigur lo yuda combati e fenomeno mundial di scarsedad den 
profesionalnan medico. Como cu e ta algo nobo ASHA a indica 
cu pa nan ta importante pa por keda garantisa un nivel halto 
di cuido. Minister tin pleno confiansa cu e instituto di calidad 





lo percura pa Aruba mantene e nivel di cuido. ASHA tambe 
tin deseo di participa den e instituto di calidad pa asina hunto 
determina e calidad di cuido. 


Minister Dangui Oduber a keda masha satisfecho con e 
reunion a bay caminda ASHA a mustra boluntad di nan banda 
pa traha y yuda otro den causa comun di mehoracion di cuido. 
Finalmente e mandatario a gradici e directiva di ASHA y a 
pidinan pa semper mantene e dialogo habri. 

Minister Dangui Oduber: 





А САМ ! " 
A TAME 


Diaranson mainta Minister di Turismo sr. Dangui Oduber tabata 
presente na Rodgers Beach caminda e mandatario a anuncia cu 
lo bay drecha e trapi cu tin serca di e beach. E area di Rodgers 
Beach pa hopi aña a wordo lubida y bandona, inversionnan 
cu mester a wordo haci no a tuma lugar pa e mantencion di e 
infrastructura di e area aki, asina e mandatario a señala. E trapi 
di Rodgers beach actualmente ta den un estado di decadencia 
y pesey Minister Oduber a tuma e decision pa renoba e trapi 
aki invertiendo asina aki den producto Aruba. 


E trapi aki lo wordo financia cu fondonan di ATA y tambe di 
TPEF (Tourism Product Enhancement Fund). 

Na momento cu Minister Oduber a drenta Gobierno na 2017, 
Gobierno tabata tin un vision y un masterplan pa San Nicolas. 
Den esaki a inclui e proyecto di Baby Beach fase 1 y 2 (fase 1 
ya caba a wordo entrega), a inclui e renobacion di e Oficina di 
turismo na San Nicolas. A introduci e festival cultural di Island 
Fest cu lamentablemente mester a para temporalmente door 
di e pandemia. Tambe kier a percura pa mehora henter e area 
di Rodgers Beach. 


Minister Oduber a elabora un tiki riba su vision y maneho pa e 
sigiuente 4 añanan di gobernacion. E mandatario a menciona 
cu lo bay enfoca mucho mas riba e turismo niche. Esaki nan 
ta e turistanan di “low volume high impact”, e turistanan cu tin 
un entrada anual di mas di 150 mil dollar pa aña. Minister a 
splica cu na momento cu bo kier atrae e grupo di turismo niche 
aki, nan tin cierto espectativa, pesey ta importante pa sigui 
mehora e producto Aruba. Aruba ta conoci como un distinacion 
di calidad pa mantene e espectativa aki mester keda haci 
inversionnan, asina e mandatario a splica. 

Minister Dangui Oduber a menciona cu recientemente e 
inversionistanan di e hotel Secrets tabata na Aruba, unda nan 
expresa cu e proyecto hotelero lo sigui. Esaki despues cu e 
cadena di Hyatt a cumpra Apple Leisure Group cu tabata e 
inversionistanan original di e hotel Secrets. 


PLAN PA RODGERS BEACH 

Mescos cu a sosode na e proyecto di Baby Beach tambe 
ta planea pa pasa na Rodgers Beach. Lo bay inverti den e 
infrastructura caminda lo bay crea espacionan di parkeo, lo 
bay crea bañonan publico, lo bin cu kioskonan y restaurant 
pa ofrece cuminda y bebida na localnan y turistanan. Ya caba 
a renoba un pier y e intencion ta pa renoba un segundo pier 
tambe. Minister Dangui Oduber lo bay sigui cu e renobacion di 
pier asina cu sinta na mesa cu esnan cu a para e proyecto di 
pier cu ta e parke marino. 


Minister Oduber a sigui bisa cu Gobierno ta kere cu San 

Aruba. Pesey Minister Oduber lo bay sigui inverti tambe den e 
oficina di Turismo di San Nicolas. 


Minister Dangui Oduber ta contento cu ta bay inicia e comienso 
di hopi bunita proyecto pa San Nicolas, pa turistanan y pa 
localnan. Finalmente e mandatario kier a gradici ATA pa kere 
den e proyecto aki y ehecuta e vision y maneho di Ministerio 
di Turismo, tambe DOW y Ministerio di Infrastructura pa e bon 
cooperacion brinda. 

MINISTER Endy Croes 

Enseñansa y Deporte 








Mi 





ister di Enseñansa y Deporte Endy Croes: 


COMISION PA RESOLVE E PROBLEMATICA 
DI WERKSTERS DI SKOA A REUNI 











Manera ta conoci durante e ultimo tempo tabatin hopi inkietud 
den enseñansa na Aruba. Dialuna ultimo na Bestuurskantoor a 
tuma luga e prome reunion di e comision. E comision a wordo 
forma door di un Ministerraad besluit (MB) y a haya e tarea pa 
alrededor di 30 dia presenta conseho y solucion concreto na 
Minister Endy Croes. 


E comision ta consisti di diferente departmento entre otro; 
representante di Departamento di Finanzas, Departamento 
di Recurso Humano (DRH), director di Directie Wetgeving en 
Juridische Zaken (DWJZ) sr. George Croes, director di Centrale 
Accountantsdienst Aruba (CAD) sr. Roland Pang, Stichting 
Katholiek Onderwijs Aruba (SKOA) a manda tres representante 
entre nan un abogado y di Ministerio di Enseñansa y Deporte 
a apunta dos persona: un hurista di ministerio, sr. Alfonso 
Steenen y externo un register accountant sr. Anthony Croes, 
di Plus Accountants di e forma aki por tin un bon ‘draagvlak’ pa 
atende cu e tema. 


E problematica di werksters di SKOA tin hopi aña ta andando, 
e mandatario a expresa. 

Como Minister encarga mi a pidi tur esnan cu ta forma parti 
di e comision pa ta “oplossingsgericht” ban busca solucion, 


ban debati na un manera sano pa structural na un manera 
sostenibel soluciona e problematica aki di e werksters di SKOA. 


E tres puntonan di interes segun Minister Croes ta: (1) con lo 
mester sigui paga e werkster nan si ta via exploitatiekosten of 
overige personeelskosten. Mester agrega cu tin un veredicto di 
Hues cu ta hunga un rol, a pone tur documentonan riba mesa 
y a prepara un file di basta documento pa e miembronan di e 
comision pa den cuadra di ley pa trece cu solucion structural. 
(2). Pa haya claridad riba e suma di mas o menos 5 miyon florin 
mensual cu e stichting no a ricibi mas di Financién, cu tabata 
pa paga e primanan na belastingkantoor. (3). “Terugbetaling” 
di e suma di mas o menos 970 mil florin cu SKOA a ricibi di 
mas. 


E mandatario a finalisa bisando; mi ta desea pa den 30 dia nos 
por haya sea un of dos conseho y recomendacionnan. Tur e 
partnernan ta na mesa y lo percura pa soluciona e problematica 
di werksters di SKOA aki na un manera structural y sostenibel 
bayendo pa dilanti, unda nos por mira atras despues di un 
tempo cu esaki a wordo soluciona. 

Diamars anochi Minister di Ensefiansa y Deporte Endy Croes 
a traves di un invitacion di un bon amigo y alabes “Team 
Manager’ di SV Britannia sr. Eddie Berg, tabata presente na 
Piedra Plat pa e bautismo di uniform di ekiponan di futbol. 


Durante un ceremonia hopi bunita y bon anima e Mandatario a 
haci e acto di bautismo di e uniform di ekipo di futbol fememino, 
U20 y Division di Honor pa e temporada nobo di futbol 2021 — 
2022 


Minister Endy Croes sigui bisa cu e tabata un anochi hopi 
placentero, un sala yen di futbolistanan tanto femenino y 
masculino cu nan uniform nobo bisti, motiva y cu un sonrisa 


riba nan cara. “Nos tabatin e honor pa batisa dos diferente 
uniform den presencia di famia Nucete di Bright Bakery y Ana 
Maria Ramirez di COMPRA. 


Minister Endy Croes pa finalisa a gradici pa e invitacion y e 
bunita recepcion y a agrega cu un “partnership” entre Gobierno 
y compania priva nos lo por logra hopi pa deporte, 

“Di curason Sv Britannia y tur deporte por conta cu sosten y 
apoyo di Ministerio di Deporte den cuadro di desaroyo pa nos 
hobennan formando carater, formando disciplina y formando 
bon persona pa cu futuro di Aruba. Alabes kier a desea Sv 
Britannia hopi exito den e temporada nobo di futbol”, e 
mandatario a enfatisa. 











ISLA()ONLINE 4 


Diaranson 20 October 2021 








Mama y tres yiu ta na Centro di Control di Cacho na 
Wayaka 128 A y nan ta cla pa bay biba cerca nan famia nobo. 





DUNA NAN 
UN OPORTUNIDAD 
PA DEMOSTRA BO NAN 
AMOR y ! 


Wayaca 128A Stima Mi Mascota 


Centro di Control 4 Cacho Ө 

Departamento аі Salud Publico: 


UPDATE 20 DI OCTOBER 2021 


Segun resumen di awe 11 persona a recupera у un total di Datos ta ilustra casonan nobo di COVID cu un average semanal 
19 caso nobo di COVID-19 a keda registra di cual 2 ta no- di 12 caso pa dia y un averahe di ‘positivity rate’ semanal di 
residente. E cifranan aki ta representa un ‘Positivity rate' Бои 8% pa dia. 
di nos residentenan di 10%. 

Actualmente na Aruba tin 14 persona interna debi na COVID 
E cantidad di casonan activo di COVID-19 ра awe ta 160 y di cual den ICU tin 6 persona, riba piso general tin 8 persona y 
cantidad di fayecidonan relaciona cu COVID-19 ta na 170. па Colombia tin actualmente 16 persona den Cuido Intensivo. 











TOTAL RESIDENTE NO-RESIDENTE 
Casonan Nobo 19 17 2 
Activo 160 142 18 
| recupera | 15435 14003 1432 
Positivo 15765 14312 1453 
170 167 3 
Vacuna 82203 с т 

Limita comemento di ‘junk food’ 


Come menos ‘junk food: Limita mas tanto cu ta posibel tur tipo 
di buscuchi, mangel, cos dushi, batata hasa, chips, refresco, 
juicenan artificial y bebidanan cu hopi sucu. E productonan aki 
ta incentiva hiperactividad den e muchanan, ta debilita organis- 
mo di tur edad y ta relaciona cu aumento di peso. Pa combati 
COVID-19 bo mester mantene bo salud y vacuna, ya cu ta com- 
proba cu e vacuna tin un efectividad halto pa proteha bo y evita 
transmision. Ban uza tur e hermentnan cu nos tin pa caba cu e 


virus aki na nos isla! ја > 
Ami SI 


Mantene 1.5M Laba man Uza tapa boca 
minimo di distancia frecuentemente (SY paden di tur lugar. 

